Source: http://cavoj.sk/?stranka=vzn&vzncislo=04&vznrok=2008
Timestamp: 2020-02-22 15:31:03+00:00
Document Index: 978530

Matched Legal Cases: ['§ 6', '§ 4', '§ 11', '§ 98', '§ 2', '§ 2', '§ 17', '§ 17', '§ 11', '§ 17', '§ 36', '§ 36']

VZN číslo 04/2008
o miestnych daniach a miestnom poplatku za komunálne odpady a drobné stavebné odpady v obci Čavoj na rok 2009
Schválené uznesením č. 6/ 2008 na zasadnutí Obecného zastupiteľstva
obce Čavoj dňa 12. 12. 2008
Obec Čavoj v súlade s ustanoveniami § 6 ods. 1 a § 4 ods. 3 písm. c) a g) zákona SNR č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) a v súlade s ustanoveniami zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v platnom znení (ďalej len zákon o miestnych daniach) vydáva pre obec Čavoj toto všeobecne záväzné nariadenie.
1. Obecné zastupiteľstvo v Čavoji podľa § 11 ods. 4 písm. d) zákona o obecnom zriadení v nadväznosti na § 98 zákona o miestnych daniach zavádza z účinnosťou od 1. januára 2009 miestne dane a miestny poplatok za komunálne odpady a drobné stavebné odpady na území obce Čavoj v zdaňovacom období roku 2009.
Obec Čavoj spravuje a vyberá na svojom území:
1. miestne dane:
C) daň z užívanie verejného priestranstva
E) daň za nevýherné hracie prístroje
2. miestny poplatok za komunálne odpady a drobné stavebné odpady.
Zdaňovacím obdobím miestnych daní uvedených v § 2 ods. 1 písm. A), B), E) a v § 2 ods. 2 je kalendárny rok.
Správca dane ustanovuje na území obce Čavoj hodnotu pozemku, ktorou sa pri výpočte základu dane z pozemkov násobí výmera pozemku v m2 nasledovne:
a) orná pôda, chmeľnice, vinice, ovocné 0,1659 €/m2
b) trvalé trávnaté plochy 0,0192 €/m2
c) záhrady 1,32 €/m2
d) lesné pozemky na základe ocenenia
e) zastavané plochy a nádvoria 1,32 €/m2
f) stavebné pozemky 13,27 €/m2
g) ostatné plochy okrem stavebných pozemkov 1,32 €/m2
Správca dane určuje pre pozemky na území obce Čavoj ročnú sadzbu z pozemkov:
a) orná pôda, chmeľnice, vinice, ovocné sady - 0,50% zo základu dane
b) trvalé trávnaté porasty - 0,80 % zo základu dane
c) záhrady - 0,50% zo základu dane
d) lesné pozemky, na ktorých sú hosp. lesy - 0,40% zo základu dane
e) zastavané plochy a nádvoria - 0,50% zo základu dane
f) stavebné pozemky - 0,25% zo základu dane
g) ostatné plochy okrem stavebných pozemkov - 0,50% zo základu dane
Správca dane v súlade s § 17 ods. 2 písm. i) zákona o miestnych daniach oslobodzuje od dane z pozemkov lesné pozemky od nasledujúceho roka od vzniku holiny do roku plánovaného začatia výchovnej ťažby (prvej prebierky) vo vlastníctve Pozemkového spoločenstva – Urbár Čavoj.
1. Správca dane určuje pre stavby na území obce Čavoj ročnú sadzbu dane zo stavieb za každý aj začatý m2 zastavanej plochy stavby vo výške:
a) stavby na bývanie a ostatné stavby tvoriace príslušenstvo hlavnej stavby 0,066 €/m2
b) stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb
na vlastnú administratívu 0,033 €/m2
c) stavby rekreačných a záhradkárskych chát a domčekov na individuálnu rekreáciu 0,199 €/m2
d) samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov 0,116 €/m2
e) priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú
administratívu 0,265 €/m2
f) stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou 0,597 €/m2
g) ostatné stavby neuvedené v písmenách a) až f) 0,099 €/m2
2. Pri viacpodlažných stavbách správca dane určuje príplatok za podlažie v sume 0,06 € za každé ďalšie podlažie okrem prvého nadzemného podlažia.
Správca dane v súlade s § 17 ods. 3 zákona o miestnych daniach oslobodzuje od dane zo stavieb stavby vo vlastníctve cirkvi slúžiace na vykonávanie náboženských obradov.
1. Daň z pozemkov a daň zo stavieb správca dane vyrubí platobným výmerom.
2. Vyrubená daň z nehnuteľností je splatná do 15 odo dňa nadobudnutia právoplatnosti platobného výmeru.
3. Pri nadobudnutí nehnuteľnosti v dražbe vyrubí správca dane pomernú časť dane vydražiteľovi, začínajúc mesiacom nasledujúcom po dni v ktorom nehnuteľnosť v dražbe nadobudol až do konca príslušného zdaňovacieho obdobia.
2. Predmetom dane za psa nie je
a) pes chovaný na vedecké účely a výskumne účely,
1. Daň na kalendárny rok za jedného psa sa stanovuje na: 2 € ročne
2. Takto určená sadzba dane platí za každého ďalšieho psa u toho istého daňovníka.
Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 11 ods.1 tohto nariadenia, a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.
a) Daňovník je povinný oznámiť vznik daňovej povinnosti správcovi dane do 30 dní od vzniku daňovej povinnosti.
b) Obec vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru.
c) V ďalších zdaňovacích obdobiach je daň na zdaňovacie obdobie splatná bez vyrubenia do 31. januára príslušného zdaňovacieho obdobia.
d) Daňovník je povinný do 30 dní od vzniku daňovej povinnosti zakúpiť na obecnom úrade v Čavoji evidenčnú známku pre psa a zabezpečiť, aby pes známku nosil.
1. Daň za užívanie verejného priestranstva sa platí za osobitné užívanie verejného priestranstva, ktorým sa rozumie umiestnenie zariadenia cirkusu, lunaparku a iných atrakcií, umiestnenie skládky tuhých palív, stavebného materiálu a zariadení (mimo skládky odpadu), trvalé parkovanie vozidla mimo stráženého parkoviska a pod.
2. Verejným priestranstvom sú podľa tohto nariadenia najmä cesta, miestna komunikácia, námestie, chodník, trhovisko. Za verejné priestranstvo na účely tohto nariadenia sú určené všetky verejnosti prístupné pozemky v obci.
3. Trvalým parkovaním vozidla mimo stráženého parkoviska sa rozumie vyhradenie priestoru z verejného priestranstva ako parkoviska pre určité vozidlo alebo vozidlá právnickej alebo fyzickej osoby a jednak súvislé státie vozidlom (napr. motorové vozidlo, vrak motorového vozidla, obytný príves) na tom istom mieste po dobu viac ako 30 dní.
4. Pri odhlásení motorového vozidla z evidencie motorových vozidiel na príslušnom orgáne štátnej správy sa za súvislé státie považuje státie vozidla odo dňa odhlásenia motorového vozidla.
Daňovníkom je fyzická alebo právnická osoba, ktorá verejné priestranstvo užíva na účely uvedené v § 17 tohto VZN.
1. Daň sa neplatí za kultúrnu a športovú akciu usporiadanú na verejnom priestranstve bez vstupného alebo akciu, ktorej výťažok je určený na charitatívne a verejnoprospešné účely.
2. Daň sa neplatí za predajné zariadenia a zariadenia určené na poskytovanie služieb, ak sa na ich umiestnenie na verejnom priestranstve vydalo stavebné povolenie alebo kolaudačné rozhodnutie alebo sa verejné priestranstvo užíva na základe nájomnej zmluvy.
3. Daň sa neplatí za skládky tuhého paliva a ostatných druhov materiálu, pokiaľ budú umiestené na verejnom priestranstve do 24 hodín.
1. Za skládku tuhého paliva a stavebného materiálu a zariadení (nad 24 hodín) 0,07 €/m2/deň
2. Za umiestnenie zariadení cirkusov, lunaparkov a iných atrakcií 1 €/m2/deň
3. Za vyhradenie priestoru z verejného priestranstva ako parkoviska pre jedno vozidlo sa určuje paušálna ročná daň 66 €
4. Daň za trvalé parkovanie vozidla na obecnej komunikácii sa stanovuje na:
- pre osobné vozidlo 17 €/mesiac
- pre nákladné vozidlá a autobusy 33 €/mesiac
za každý aj neúplný mesiac, počas ktorého je verejné priestranstvo užívané vyššie uvedeným spôsobom.
1. Daňovník je povinný oznámiť svoj zámer osobitného užívania verejného priestranstva správcovi dane, najmenej 3 dni pred vznikom daňovej povinnosti. Táto povinnosť sa netýka skládky tuhých palív.
2. V prípade vyhradenia priestoru z verejného priestranstva ako parkoviska je záujemca povinný požiadať o povolenie OcÚ najmenej 14 dní pred začiatkom užívania verejného priestranstva na uvedený účel.
3. Obec vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru.
4. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti zaniká, ak daňovník v uvedenej lehote zánik daňovej povinnosti neoznámi.
Predmetom dane za ubytovanie je odplatné prechodné ubytovanie fyzickej osoby v ubytovacom zariadení, ktorého kategorizáciu určuje osobitný predpis a ktoré sa nachádza na území obce Čavoj.
Sadzba dane, vyrubenie a platenie dane
1. Sadzba dane v rodinnom dome poskytujúcom prechodné ubytovanie je 0,50 €/osoba/deň
2. Daň v stanovenej výške pre obec vyberá a ručí za ňu fyzická alebo právnická osoba, ktorá poskytla prechodné ubytovanie.
3. Podkladom na účely dane za ubytovanie v ubytovacom zariadení je evidencia vedená v knihe ubytovaných pre zapisovanie osôb ubytovaných v ubytovacom zariadení, ktorú platiteľ dane predloží správcovi dane štvrťročne, v lehote do 15 dní nasledujúceho mesiaca po uplynutí príslušného štvrťroka.
4. Správca dane vyrubí prevádzkovateľovi zariadenia daň za ubytovanie platobným výmerom za príslušné zdaňovacie obdobie. Vyrubená daň je splatná do 15 dní odo dňa doručenia platobného výmeru v hotovosti do pokladne obecného úradu, alebo na účet správcu dane.
Daň neplatí nevidomá osoba, bezvládna osoba a držiteľ preukazu ZŤP/S (zdravotne ťažko postihnutý so sprievodcom) a ich sprievodcovia.
Sadzba dane je za jeden nevýherný hrací prístroj za kalendárny rok 35 €.
1. Daňová povinnosť vzniká dňom začatia prevádzkovania prístroja a zaniká dňom ukončenia jeho prevádzkovania.
2. Začatím prevádzkovania sa rozumie deň uvedený v ohlásení, prípadne deňzistený podľa vykonaného miestneho zisťovania.
3. Ukončením prevádzkovania sa rozumie deň uvedený v ohlásení o ukončení prevádzkovania nevýherného hracieho prístroja, prípadne deň zistený podľa vykonaného miestneho zisťovania.
1. Daňovník je povinný písomne oznámiť vznik daňovej povinnosti do 30 dní odo dňa vzniku daňovej povinnosti.
2. Obec vyrubí daň platobným výmerom. Vyrubená daň je splatná do 15 dní odo dňa nadobudnutia právoplatnosti platobného výmeru.
3. V ďalších zdaňovacích obdobiach je daň za zdaňovacie obdobie splatná bez vyrubenia do 31. januára príslušného zdaňovacieho obdobia.
4. Ak daňová povinnosť zanikne v priebehu zdaňovacieho obdobia a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.
5. Zmeny všetkých údajov uvedených v oznámení je daňovník povinný písomne oznámiť obci v lehote 10 dní. Ak sa jedná o zmenu umiestnenia automatu, túto skutočnosť je daňovník povinný oznámiť obci najneskôr v deň uskutočnenia zmeny.
Daňovník v oznámení uvedie:
1. plné obchodné meno, IČO, miesto podnikania,
2. výrobné číslo a druh automatu
3. adresu prevádzkarne alebo miesta, kde sa automat nachádza
4. telefonický, faxový prípadne emailový kontakt na seba alebo zodpovednú osobu
5. deň začatia, prípadne zmeny alebo ukončenie prevádzkovania automatu.
6. Daňovník je povinný umiestniť na vlastné náklady na každý predajný automat identifikačný štítok tak, aby bol dobre viditeľný pri bežnom používaní automatu. Identifikačný štítok musí obsahovať tieto údaje:
a) názov firmy, resp. meno podnikateľa, IČO
b) výrobné číslo a druh automatu
c) adresa prevádzkarne alebo miesta, kde sa automat nachádza
d) dátum umiestnenia a začatia prevádzkovania
MIESTNY POPLATOK ZA KOMUNÁLNY ODPAD A DROBNÝ STAVEBNÝ ODPAD
1. Poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce.
2. Poplatok za komunálne odpady a drobné stavebné odpady vyrubí obec platobným výmerom.
3. Poplatok za komunálne odpady platí poplatník, ktorým je:
a) fyzická osoba, ktorá má v obci trvalý pobyt alebo prechodný pobyt, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),
c) podnikateľ, ktorý je oprávnený užívať alebo užíva nehnuteľnosť nachádzajúcu sa v obci na účel podnikania.
4. Ak má osoba v obci súčasne trvalý pobyt a prechodný pobyt, poplatok platí iba z dôvodu trvalého pobytu. Ak má osoba v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého alebo prechodného pobytu.
5. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom ak na jeho základe:
a) užíva priestory nehnuteľností vyhradené na prechodné ubytovanie v zariadení na to určenom,
c) užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľností, ktorú má právo užívať alebo ju užíva aj poplatník,
1. Ak viacero poplatníkov žije v spoločnej domácnosti, plnenie povinnosti poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu plní povinnosti poplatníka jeho zákonný zástupca, prípadne opatrovník. Povinnosti poplatníka nesmie sa iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka, povinná oznámiť obci.
1. Na území obce sa uplatňuje poplatok: za osobu a kalendárny deň (tzv. paušálny poplatok).
2.Sadzba poplatku je:
a) pre poplatníka podľa § 36 ods. 3 písm. a) je poplatok:
- 0,0191 €/deň, pokiaľ poplatník platí poplatok podľa počtu dní (prisťahovaní obyv.)
- 3,50 €/rok pre študentov stredných a vysokých škôl ubytovaných v študentských domovoch,
- 7,- €/rok pre poplatníka, ktorý je povinný platiť poplatok na celý rok.
b) pre poplatníka podľa § 36 ods. 3 písm. b) a c) je poplatok 7,- €/rok podľa priemerného počtu osôb v pracovnoprávnom vzťahu, inom obdobnom vzťahu alebo ktoré tvoria jeho štatutárny orgán, pričom tieto osoby vykonávajú svoju činnosť v nehnuteľnosti, ktorú poplatník užíva alebo je oprávnený užívať. Ak je poplatníkom fyzická osoba, ktorá je podnikateľom, do počtu osôb sa započíta aj táto osoba.
3. Poplatok je splatný do 15 dní odo dňa doručenia platobného výmeru.
4. Pri vyrubení poplatku platobným výmerom za príslušný rok vychádza obec z posledných jej známych údajov (náklady na zneškodnenie komunálnych odpadov v predchádzajúcom období).
1. Platitelia poplatku sú povinní obci nahlásiť všetky zmeny, ktoré sú rozhodujúce pre správne určenie výšky poplatku, a to najneskôr do jedného mesiaca, keď táto skutočnosť nastala.
2. Poplatková povinnosť vzniká dňom:
a) pre fyzickú osobu – občana:
- dňom vzniku trvalého pobytu alebo prechodného pobytu v obci
- dňom vzniku práva užívať stavbu, jej časť alebo objekt, ktorý nie je stavbou
- dňom vzniku práva užívať záhradu, vinicu, ovocný sad, trvalý trávny porast
- dňom vzniku práva užívať pozemok v zastavanom území obce, okrem lesného pozemku a pozemku, ktoré je evidovaný v katastri nehnuteľností ako vodná plocha
c) pre právnickú osobu, ktorá nie je podnikateľom:
- dňom vzniku práva užívať nehnuteľnosti a je nehnuteľnosť takáto právnická osoba oprávnená užívať alebo ju užíva na iný účel ako na podnikanie
d) pre podnikateľa (právnickú alebo fyzickú osobu):
- dňom vzniku práva užívať nehnuteľnosť na účel podnikania
3. Poplatník je povinný do jedného mesiaca odo dňa vzniku povinnosti platiť poplatok, odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platí poplatok, v prípade, ak došlo k zmene už ohlásených údajov, ohlásiť obci:
a) svoje meno a priezvisko, dátum narodenia, adresu trvalého pobytu, adresu prechodného pobytu (ďalej len „identifikačné údaje“), ak je poplatník právnická osoba názov alebo obchodné meno, sídlo alebo miesto podnikania, identifikačné číslo
b) identifikačné údaje iných osôb, ak za ne plní povinnosti poplatníka
c) údaje rozhodujúce na určenie poplatku, spolu s ohlásením predloží aj doklady potvrdzujúce uvádzané údaje, ak súčasne požaduje zníženie alebo odpustenie poplatku tak aj doklady, ktoré odôvodňuje zníženie alebo odpustenie poplatku
4. Noví platitelia poplatku sú povinní sa prihlásiť na obecnom úrade najneskôr do jedného mesiaca odo dňa, keď nastane právna skutočnosť, že sa stávajú platiteľmi poplatku.
1. Poplatok vyrubí obec platobným výmerom.
2. Ak poplatník uhradil obci vyšší poplatok, ako bol povinný uhradiť, obec preplatok vráti do 30 dní odo dňa zistenia tejto skutočnosti obcou. Najneskôr však do 70 dní od začiatku ďalšieho kalendárneho roka. Pokiaľ z uvedeného dôvodu požiada poplatník o vrátenie preplatku, bude mu vrátený do 30 dní odo dňa doručenia písomnej žiadosti.
Ak poplatok nebude zaplatený včas alebo v správnej výške, môže správca poplatku platobným výmerom zvýšiť nezaplatený poplatok najviac o 50 %.
1. Obec môže na zmiernenie alebo odstránenie tvrdosti zákona v jednotlivých prípadoch poplatky znížiť aj pod najnižšiu sadzbu alebo poplatok odpustiť. Žiadosť o zníženie alebo odpustenie poplatku je potrebné podať správcovi miestnych daní a poplatku pred splatnosťou poplatku.
2. Obec odpustí od platenia miestneho poplatku osoby :
- stážisti, dlhodobé pobyty v zahraničí (potvrdenie príslušného úradu alebo zamestnávateľa)
- osoby vo výkone trestu odňatia slobody
3. V rodine, kde žije viac ako 5 členov sa poplatok za každého ďalšieho znižuje na 5€/rok.
1. Pokiaľ v tomto Všeobecne záväznom nariadení nie je podrobnejšia úprava, odkazuje sa na zák. č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.
2. Obecné zastupiteľstvo obce Čavoj sa na tomto Všeobecne záväznom nariadení o miestnych daniach a miestnom poplatku za komunálne odpady a drobné stavebné odpady v obci Čavoj uznieslo dňa 12. 12. 2008 uznesením č. 6/2008.
3. Všeobecne záväzné nariadenie č. 4/2008 o miestnych daniach a miestnom poplatku za komunálne odpady a drobné stavebné odpady nadobúda účinnosť dňa 1. januára 2009.
4. Nadobudnutím účinnosti VZN č. 4/2008 o miestnych daniach a miestnom poplatku za komunálne odpady a drobné stavebné odpady sa ruší:
- VZN č. 1/2007 o podmienkach určovania a vyberania dane z nehnuteľností na území obce Čavoj.
- VZN č. 2/2007 o podmienkach určovania a vyberania poplatku za komunálne odpady a drobné stavebné odpady na území obce Čavoj
- VZN č. 3/2007 o podmienkach určovania a vyberania dane za ubytovanie.
5. Zmeny a doplnky tohto všeobecne záväzného nariadenia možno vykonať iba uznesením Obecného zastupiteľstva obce Čavoj trojpätinovou väčšinou hlasov všetkých poslancov obecného zastupiteľstva.
Zverejnené: 25. 11. 2008
Schválené: 12. 12. 2008
Vyhlásené: 15. 12. 2008
Účinnosť: 1. 1. 2009